paragraph_text: RMS Queen Mary 2 (također QM2) je britanski prekooceanski brod izgrađen 2003. godine za Cunard Line, nazvan po starijem brodu iste kompanije RMS Queen Mary. Po izgradnji u francuskom brodogradilištu Chantiers de l'Atlantique, Queen Mary 2 je bio najduži, najširi, najviši i sa 148&nbsp;528 tona najveći putnički brod ikada izgrađen. Primat u veličini, sa svojih 154&nbsp;407 tona, preoteo mu je cruiser Freedom of the Seas u travnju 2006., dok je dimenzije broda nadmašio aktualni najveći putnički brod, cruiser Oasis of the Seas, izgrađen 2009. Queen Mary 2 prvi je veliki prekooceanski brod izgrađen nakon 1967., i trenutno jedini brod takve vrste u službi.